অসম আৰক্ষীক প্ৰত্যাহ্বান জনাই জাকিৰ চেনেল নামৰ এটা টুইটাৰ একাউণ্টৰ পৰা টুইট কৰাৰ লগতে অহা ১৫ আগষ্টত গুৱাহাটীত বোমা বিস্ফোৰণ ঘটোৱা হ'ব বুলি দিয়া ভাবুকিয়ে চাঞ্চল্যৰ সৃষ্টি কৰিছে।
তাৰোপৰি যি সময়ত অসম আৰক্ষীয়ে এন আৰ চি নাগৰিকপঞ্জী উন্নীতকৰণ প্ৰক্ৰিয়া সন্দৰ্ভত কোনো ব্যক্তিয়ে আপত্তিজনক মন্তব্য কৰিব নোৱাৰিব আৰু কৰিলে অসম আৰক্ষীয়ে ব্যৱস্থা গ্ৰহণ কৰিব বুলি অৰক্ষী সঞ্চালক প্ৰধান কুলধৰ শইকীয়াই কৈছিল। সেই সময়তে এই জাকিৰ হুছেইন নামৰ সন্ত্ৰাসসৃষ্টিকাৰী জনে নিজৰ টুইটাৰ একাউণ্টত এন আৰ চি প্ৰসংগক লৈ বিভিন্ন ধৰণৰ আপত্তিজনক মন্তব্য কৰে।
আনকি জাকিৰে তেওঁৰ টুইটাৰ একাউণ্টত অসম আৰক্ষীক বিজেপিৰ চামচা বুলি উল্লেখ কৰাৰ লগতে নানা অশ্লীল ভাষাৰে অসম আৰক্ষীক গালি গালাজ কৰে।
মন কৰিব লগীয়া যে জাকিৰ হুছেইনৰ টুইটাৰত থকা জাকিৰ চেনেল নামৰ একাউণ্টটো জুনমাহত হে খুলিছে আৰু তাত তেওঁ নিজৰ পিতৃৰ নাম, গাঁৱৰ নাম, জন্মস্থান সকলো উল্লেখ কৰিছে। অৱশ্যে একাউণ্টটো তেওঁৰ প্ৰকৃত একাউণ্ট নে ভুৱা সেয়া সন্দেহজনক।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
